Լորդ Դանսենի

**Էդվարդ Ջոն Մորթոն Դրաքս Փլանքեթ, Դանսենիի 18-րդ բարոն**  (. ), իռլանդացի անգլալեզու արձակագիր և բանաստեղծ, ֆենթեզի ժանրի սկզբնավորողներից մեկը։ Արիստոկրատ: Ավելի հայտնի է որպես *Լորդ Դանսենի* (Dunsany;). այդպես են ստորագրված նրա բոլոր հրապարակումները:

## Կենսագրություն
Ծնվել է հարուստ արիստոկրատների ընտանիքում, իր կյանքի մեծ մասն անցկացրել  Տարայի մոտ գտնվող միջնադարյան Դանսենի ամրոցում՝ Իռլանդիայի ամենահին մշտաբնակ դաստակերտում: *Լորդ Դանսենի* տիտղոսը, որը սահմանվել է 15-րդ դարում, իր վաղեմությամբ երկրորդն է ժամանակակից Իռլանդիայի պերությունում:

Ավարտելով արտոնյալ Չիմ դպրոցը, Էդվարդը ընդունվել է Իթոն քոլեջ, այնուհետև Սանդհըրսթի թագավորական ռազմական քոլեջ, որն ավարտել է 1896 թվականին:

1899 թվականին՝  հոր մահից հետո, դարձել է Դանսանիի 18-րդ բարոնը։

1904 թվականին ամուսնացել է բրիտանացի բանկիր, պահպանողական քաղաքական գործիչ, Ջերսիի 7-րդ կոմս Վիկտոր Ալբերտ Ջորջ Չայլդ-Վիլյերի կրտսեր դստեր՝ լեդի Բեաթրիս Չայլդ-Վիլյերի (10/12/1880 — 05/30/1970)   հետ: Երկու տարի անց ծնվել է նրանց միակ երեխան՝ Ռանդալ Արթուր Հենրի Փլանքեթը (08/25/1906-02/08/1999), Դանսանիի ապագա 19-րդ բարոնը, իռլանդական պերը:

Էդվարդ Փլանքեթը իր մոր զարմիկի՝ Ասիայի և Աֆրիկայի իր ուսումնասիրություններով համբավված ծովագնաց նավապետ, գրող, բանաստեղծ, բազմալեզվագետ, ազգագրագետ սըր Ռիչարդ Բարթոնի պես սիրում էր ճանապարհորդել և որս անել: Նա դարձել է ատրճանակով հրաձգության Իռլանդիայի առաջնության հաղթող, տարվել է կրիկետով, հորինել է ասիմետրիկ շախմատ (ֆիգուրների սովորական քանակախումբը 32 զինվորի դեմ) և մեկ անգամ ոչ-ոքի է խաղացել աշխարհի չեմպիոն Կապաբլանկայի հետ։ Մասնակցել է չորս ռազմարշավի, որոնցից մեկում վիրավորվել է։ 1940 թվականին հրավիրվել է Աթենքի համալսարան՝ պաշտոնավարելու որպես անգլերենի ամբիոնի պրոֆեսոր։ Սակայն շատ չանցած՝ 1941 թվականի ապրիլին նացիստական Գերմանիայի զորքերի Հունաստան ներխուժելու պատճառով ստիպված լքել է այդ երկիրը և տուն վերադարձել բարդ, զարտուղի ճանապարհով:

1947 թվականին տեղափոխվել է Քենթի կոմսության Շորեմ քաղաքում գտնվող իր տունը, ժամանակ առ ժամանակ մեկնել Լոնդոն, ԱՄՆ և այլուր։ 1957 թվականին, գտնվելով Իռլանդիայում, իրեն վատ է զգացել. մահացել է կույր աղիքի բորբոքումից Դուբլինի հիվանդանոցներից մեկում, 80 տարեկան հասակում։

## Ստեղծագործություն
Մեծահարուստ դիլետանտ Դանսենին հիմնականում գրել է  հանուն զվարճանքի և գրքերը հրատարակել իր միջոցներով, *Լորդ Դանսենի* ( ) գրական անունով: Նա իռլանդացի գրողների և Աբբայության թատրոնի հովանավորն էր: Նրա ժողովածուներից մեկը հրատարակության է պատրաստել Նոբելյան մրցանակակիր Ու.Բ. Եյթսը: Գրողներ Հ. Լովքրաֆթն /  H. Lovecraft ու Ռ. Հովարդը / R. Howardը  խոստովանել են, որ Դանսենիի երկերը մեծ ազդեցություն են ունեցել իրենց ստեղծագործության վրա:

Լորդ Դանսենին համարվում է ֆենթեզի ժանրի հիմնադիր հայրերից մեկը՝ շնորհիվ երևակայական երկրի մասին իր գրքերի՝ «Փեգանայի աստվածները » (1905 թ.), «Ժամանակը և աստվածները» ժողովածուների և «Երեք կիսագնդերի պատումներ» գրքի պատմվածքների: Ֆենթեզիի՝ որպես գրական ժանրի զարգացման տեսակետից կարևոր և առավել հայտնի երկերից են նաև «Էլֆլանդիայի թագավորի դուստրը» վեպը և «Հրաշքների գիրքը» ժողովածուն։

Այնքան էլ տարածված ու սիրված չեն Դանսենիի ռեալիստական և դետեկտիվ գործերը, ինչպիսիք են, օրինակ, մեկուկես հարյուրյակ կազմող պատմվածքները Ջոզեֆ Ջորքենսի / en|Joseph Jorkens մասին  և  մեքենաների ապստամբության մասին պատմող «Վերջին հեղափոխությունը» գիտաֆանտաստիկ վեպը:

Ինչ վերաբերում է Լորդ Դանսենիի պիեսներին, հարկ է նշել, որ դրանք հաջողությամբ բեմադրվել են Մեծ Բրիտանիայի և ԱՄՆ-ի թատրոններում։

## Մատենագրություն

* «Դոն Ռոդրիգես, կամ Ստվերոտ հովտի քրոնիկները» (*Don Rodriguez: Chronicles of Shadow Valley*, 1922; հրատարակվել է նաև «*The Chronicles of Don Rodriguez*» վերնագրով)
* « *Էլֆլանդիայի թագավորի* դուստրը» (*The King of Elfland’s Daughter*, 1924)
* «Պանի *օրհնությունը*» (*The Blessing of Pan*, 1927)

**Փեգանա:**

* «Փ*եգանայի աստվածները*» (*The Gods of Pegana*, 1905)
* «Ժամանակն ու աստվածները» (*Time and the Gods*, 1906)

**Հրաշքների գրքեր.**

* *Հրաշքների գիրքը: Փոքր արկածների տարեգրություն աշխարհի ծայրին*, (*The Book of Wonder: A Chronicle of Little Adventures at the Edge of the World*, 1912).
* «Հրաշքների վերջին գիրքը» (*The Last Book of Wonder*, 1916; другое название — «*Tales of Wonder*»)

**Ջորքենս.**

* *The Travel Stories of Mr. Joseph Jorkens / Պրն.Ջոզեֆ Ջորքենսի ճամփորդական պատմությունները.*  (1931)
* *Jorkens Remembers Africa / Ջորքենսը հիշում է Աֆրիկան* (1934)
* *Jorkens Has a Large Whisky* (1940)
* *The Fourth Book of Jorkens (1947) / Ջորքենսի չորրորդ գիրքը* (1947)
* *Jorkens Borrows Another Whisky* (1954)

**Պատմվածքների ժողովածուներ.**

* *Վելերանի սուրը և այլ պատմություններ*, (*The Sword of Welleran and Other Stories*, 1908)
* « *Երազողի հեքիաթները* » (*A Dreamer’s Tales*, 1910)
* «Հիսունմեկ հեքիաթ» ( *Fifty-One Tales*, 1915)
* «Պատերազմի հեքիաթներ» (*Tales of War*, 1918)
* *Երեք կիսագնդերի հեքիաթներ*, (*Tales of Three Hemispheres*, 1919)
* « *Դժբախտ հեռավոր բաներ*» (*Unhappy Far-Off Things*, 1919)
* *Մարդը, որ կերավ փյունիկին* *The Man Who Ate the Phoenix* (1949)
* *Սմեթերսի փոքրիկ հեքիաթներ և այլ պատմություններ /  Little Tales of Smethers and Other Stories* (1952)

## Ծանոթագրություններ

## Արտաքին հղումներ

* Էջ Էդվարդ Փլանկետի մասին Դանսանի ընտանիքի կայքում
* Էդվարդ Դանսանիի ֆանտաստիկ կայք
* Մատենագիտություն գրքերի նկարագրությամբ
* Դասականներ. Ֆանտազիայի հիմնադիր հայրերը — հոդված « World of Fantasy » ամսագրում

Կատեգորիա:Անգլալեզու բանաստեղծներ
Կատեգորիա:19-րդ դարի անգլիացի գրողներ
Կատեգորիա:Դուբլին քաղաքում մահացածներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:1957 մահեր
Կատեգորիա:Հոկտեմբերի 25 մահեր
Կատեգորիա:Լոնդոն քաղաքում ծնվածներ
Կատեգորիա:1878 ծնունդներ
Կատեգորիա:Հուլիսի 24 ծնունդներ
Կատեգորիա:Իռլանդացի բանաստեղծներ
Կատեգորիա:Իռլանդացի դրամատուրգներ
Կատեգորիա:Իռլանդացի վիպասաններ
Կատեգորիա:Ֆենտեզի գրողներ
Կատեգորիա:20-րդ դարի բրիտանացի վիպասաններ
Կատեգորիա:Գիտաֆանտաստիկ գրողներ
Կատեգորիա:Բրիտանացի դրամատուրգներ
Կատեգորիա:Բրիտանացի վիպասաններ
Կատեգորիա:20-րդ դարի տղամարդ գրողներ
Կատեգորիա:Շախմատիստներ